ΓΡΑΠΤΗ ΕΡΩΤΗΣΗ E-1594/99

υποβολή: Bart Staes (Verts/ALE) προς την Επιτροπή

(1 Σεπτεμβρίου 1999)

Θέμα: Λειτουργία του προγράμματος ECIP

Το πρόγραμμα ECIP «European Community Investment Partnes» αποτελεί το χρηματοπιστωτικό μέσο το οποίο χορηγεί από το Σεπτέμβριο του 1988 οικονομική βοήθεια σε 60 αναπτυσσόμενες χώρες στην Ασία, Λατινική Αμερική, Μεσόγειο καθώς και στη Νότιο Αφρική (στην αποκαλούμενη ομάδα ALAMEDSA). Το πρόγραμμα ECIP διαθέτει πολύ ικανοποιητικά χρηματοδοτικά μέσα. Φυσικά αυτό σημαίνει επαγρύπνηση όσον αφορά την διαχείρισή του. Το Ευρωπαϊκό Ελεγκτικό Συνέδριο ήδη από την ετήσια έκθεση του 1993 είχε επισημάνει ορισμένες ατασθαλίες.

Προσφάτως, η Ευρωπαϊκή Επιτροπή παραδέχθηκε ότι κατά τη διεξαγωγή έρευνας επισημάνθηκαν ορισμένες ατασθαλίες στο ECIP. Το γερμανικό εβδομαδιαίο περιοδικό STERN είχε αποκαλύψει ήδη από τις αρχές Αυγούστου ε.έ. ότι 42 εκατ. ευρώ έχουν γίνει άφαντα. Η εβδομαδιαία επιθεώρηση θέτει ορισμένα ερωτήματα σχετικά με το ρόλο του Επιτρόπου Marn και το θέμα της εμπλοκής ανώτερου στελέχους της Κοινότητας.

1. Μπορεί να παράσχει η Επιτροπή πλήρη πίνακα όλων των προγραμμάτων τα οποία ενισχύονται από το πρόγραμμα ECIP επισημαίνοντας τους συνεργαζόμενους εταίρους τόσο από πλευράς ΕΕ, όσο και αποδέκτριας χώρας; Μπορεί επίσης η Επιτροπή να αναφέρει ποια είναι η κατάσταση που παρουσιάστηκε κατά την έρευνα για την διαχείριση του προγράμματος ECIP; Μπορεί η Επιτροπή να εξηγήσει για ποιο λόγο η έρευνα αυτή άρχισε μόλις προσφάτως;

2. Μπορεί η Επιτροπή να ανακοινώσει σε ποια διαβήματα είχε προβεί κατόπιν των επισημάνσεων του Ελεγκτικού Συνεδρίου (έκθεση 1993 σχετικά με το πρόγραμμα ECIP; Εάν δεν προέβη σε κανένα διάβημα ποιος ήταν οπεύθυνος γι' αυτό; Εάν προέβη σε διαβήματα ποια ήταν τα αποτελέσματά τους;

3. Μπορεί να αναφέρει η Επιτροπή εάν διεξάγεται έρευνα για την εμπλοκή στελέχους, ήτοι τουπαλλήλου τον οποίον αναφέρει το περιοδικό Stern; Εάν ναι, σε ποιο στάδιο βρίσκεται αυτή η έρευνα; Εάν όχι εξετάζεται το ενδεχόμενο να διεξαχθεί έστω και τώρα τέτοια έρευνα;

4. Μπορεί να ανακοινώσει η Επιτροπή από πότε ο εν λόγω Επίτροπος ήταν ενήμερος για το ενδεχόμενο τωνπεξαιρέσεων;

Κοινή απάντηση του κ. Patten εξ ονόματος της Επιτροπής στις γραπτές ερωτήσεις E-1590/99 και E-1594/99

(26 Οκτωβρίου 1999)

Οι αναφορές στον τύπο ότι έχουν «εξαφανισθεί» 42 εκατ. του χρηματοδοτικού μέσου EC investment partners (ECIP) είναι αναληθείς. Οι αναφορές αυτές βασίζονταν στην παρανόηση από τον τύπο μιας σημείωσης της Επιτροπής για την ενημέρωση του κοινού που διανεμήθηκε στην επιτροπή προϋπολογισμών του Κοινοβουλίου η οποία ανέφερε ότι 42 εκατ. που σχετίζονται με 1348 ολοκληρωμένες ενέργειες ECIP ευρίσκονται στο στάδιο της επιστροφής από χρηματοδοτικά ιδρύματα που είναι μέλη του δικτύου ECIP. Μια τέτοια επιστροφή αποτελεί πράξη ρουτίνας στη λειτουργία του χρηματοδοτικού οργάνου ECIP. Οι πιστώσεις τηρούνται σε χρηματοδοτικά ιδρύματα διαπιστευμένα στο δίκτυο ECIP και καθένα διέπεται από μια ειδική σύμβαση πλαίσιο με την Επιτροπή. Σύμφωνα με τις διατάξεις του κανονισμού (ΕΚ) αριθ. 213/96 του Συμβουλίου, της 29ης Μαΐου 1996, σχετικά με την εφαρμογή του χρηματοδοτικού μέσου «EC Investment Partners» που προορίζεται για τις χώρες της Λατινικής Αμερικής, της Ασίας, της Μεσογείου και της Νότιας Αφρικής(1) οι πιστώσεις αυτές έχουνποστεί λογιστικό έλεγχο. Εάν η ανάλυση των λογιστικών αυτών ελέγχων δείξει κάποιαπόνοια ανωμαλίας ή πιθανής απάτης, ηπηρεσία για την καταπολέμηση της απάτης (OLAF) θα ενημερωθεί αμέσως. Η Επιτροπή αύξησε τις προσπάθειές της κατά το 1999 για να κλείσει τους φακέλους αυτούς και να ανακτήσει τα 42 εκατ. που ενετόπισε ο ανεξάρτητος λογιστικός έλεγχος.

Η Γενική Διεύθυνση Εξωτερικών Σχέσεων ευθύνεται για το πρόγραμμα ECIP. Η οικονομική εκτέλεση διασφαλίζεται από την Κοινή Υπηρεσία Εξωτερικών Σχέσεων.

Η Επιτροπήποβάλλει στο Συμβούλιο και στο Κοινοβούλιο κάθε έτος λεπτομερή έκθεση προόδου συμπεριλαμβανομένων και στατιστικών πινάκων για τηνλοποίηση του προγράμματος ECIP. Η Επιτροπή αποστέλλει απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου αντίγραφο της έκθεσης του 1997 και της γενικής επισκόπησης του 1998.

Επί πλέον, σύμφωνα με τον κανονισμό του ECIP, η Επιτροπή ανέθεσε, μετά από δημόσιο διεθνή διαγωνισμό, σύμβαση στην εταιρεία Deloitte S.A. για να συντάξει ανεξάρτητη εκτίμηση η οποία πρέπει να ολοκληρωθεί πριν τα τέλη του 1999 και θα κοινοποιηθεί στο Συμβούλιο και στο Κοινοβούλιο μόλις θα είναι διαθέσιμη.

Τα μέτρα που έχουν εισαχθεί για την περαιτέρω ενίσχυση της διαχείρισης του προγράμματος ECIP μετά το 1995 συζητήθηκαν και συμφωνήθηκαν με το Συμβούλιο και το Κοινοβούλιο κατά τα έτη 1994-1995 και περιλαμβάνονται στον παρόντα κανονισμό του ECIP. Τα μέτρα αυτά έχουν εφαρμοσθεί πλήρως από την Επιτροπή. Συνίστανται σε ανεξάρτητες μελέτες αποτίμησης (1990 Touche Ross, 1994 SEMA Group, 1999 Deloitte (συντάσσεται)), ανεξάρτητους οικονομικούς και λογιστικούς ελέγχους (1996 Coopers & Lybrand, 1997 Price Waterhouse Coopers), σε μονάδες τεχνικής βοήθεις (1997 και εξής), καθώς και σε ειδικές διατάξεις πάταξης της απάτης και σε κυρώσεις σε όλες τις συμβάσεις.

(1) ΕΕ L 28 της 6.2.1999.